DEĊIŻJONI TAL-KUMMISSJONI
tal-31 ta' Mejju 2006
dwar id-deżinjazzjoni tal-laboratorju Komunitarju ta' referenza għall-marda ta' l-ilsien u d-dwiefer
(innotifikata taħt dokument numru C(2006) 2069)
(Test b'rilevanza għaż-ŻEE)
(2006/393/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2003/85/KE tad-29 ta' Settembru 2003 dwar il-miżuri tal-Komunità għall-kontroll tal-marda ta' l-ilsien u d-dwiefer li tirrevoka d-Direttiva 85/511/KEE u d-Deċiżjonijiet 89/531/KEE u 91/665/KEE (1) u li temenda d-Direttiva 92/46/KEE, u b'mod partikolari l-Artikolu 69 (1) tagħha,
Billi:
(1)
Id-Direttiva 2003/85/KE tipprevedi għad-deżinjazzjoni ta' laboratorju Komunitarju ta' referenza għall-marda ta' l-ilsien u d-dwiefer. Il-Kummissjoni, f'kollaborazzjoni mill-qrib ma' l-Istati Membri, ħarġet offerta għall-għażla ta' dak il-laboratorju Komunitarju ta' referenza, waqt li qies il-kriterji tal-kompetenza teknika u xjentifika u l-kompetenza tal-persunal.
(2)
Tqiesu wkoll ir-rekwiżiti addizzjonali għad-deżinjazzjoni tal-laboratorji uffiċjali stabbiliti fl-Artiklou 12(2) tar-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali li saru biex tiġi żgurata l-verifika tal-konformità mal-liġi ta' l-għalf u ta' l-ikel, is-saħħa ta' l-annimali u r-regoli tal-benesseri ta' l-annimali (2)
(3)
Wara li tkompliet il-proċedura ta' l-għażla, l-laboratorju li ntgħażel - l-Istitut għas-Saħħa ta' l-Annimali, Pirbright Laboratory sponsorizzat mill-Kunsill ta' Riċerka tal-Bijoteknoloġija u tax-Xjenzi tar-Riċerka Bioloġika (BBSRC) - għandu jkun ddeżinjat bħala l-laboratorju ta' referenza Komunitarja għall-marda ta' l-ilsien u d-dwiefer għal perjodu ta' ħames snin.
(4)
Il-miżuri previsti f'din id-Deċiżjoni jikkonformaw ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
1. L-Istitut għas-Saħħa ta' l-Annimali, Pirbright Laboratory tal-Kunsill ta' Riċerka tal-Bijoteknoloġija u tax-Xjenzi tar-Riċerka Bioloġika (BBSRC) fir-Renju Unit, huwa ddeżinjat bħala l-laboratorju Komunitarju ta' referenza għall-marda ta'l-ilsien u d-dwiefer għal perjodu ta' ħames snin wara d-data tal-pubblikazzjoni ta' din id-Deċiżjoni fil-Ġurnal Uffiċjali tal-Komunità.
2. Ir-regoli li jistabbilixxu l-funzjonjiet u d-dmirijiet tal-laboratorju Komunitarju ta' referenza msemmmi fil-paragrafu 1 huma stabbiliti fl-Anness XVI għad-Direttiva 2003/85/KE.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussell, nhar il-31 ta' Mejju 2006.